На основу Споразума бр. 0800-101-11/2017 од 26.10.2017. године о уређењу међусобних права и обавеза у реализацији мера активне политике запошљавања закљученог између Националне службе за запошљавање - Филијале Врање и Општине Владичин Хан за 2017. годину, на основу Одлуке о буџету Општине Владичин Хан (''Сл. Гласник града Врања, бр. 43/2016, 17/2015, 25/2017), а у складу са Локалним акционим планом запошљавања Општине Владичин Хан за 2017.годину који је усвојен на седници Општинског већа Општине Владичин Хан дана 28.12.2016.г.,

**НАЦИОНАЛНА СЛУЖБА ЗА ЗАПОШЉАВАЊЕ - ФИЛИЈАЛА ВРАЊЕ И**

**ОПШТИНА ВЛАДИЧИН ХАН**

**Расписују**

**ЈАВНИ ПОЗИВ**

**ЗА ОРГАНИЗОВАЊЕ СПРОВОЂЕЊА ПРОГРАМА**

**СТРУЧНА ПРАКСА У 2017. ГОДИНИ**

**I ОПИС МЕРЕ И ВИСИНА СРЕДСТАВА**

Програм стручна пракса подразумева стручно оспособљавање незапосленог за самосталан рад у струци и стицање услова за полагање стручног испита у складу са законом, без заснивања радног односа.

Стручна пракса траје у складу са законом, а најдуже 12 месеци и намењена је незапосленим лицима која се први пут стручно оспособљавају за занимање за која су стекла одређену врсту и степен стручне спреме или која су се стручно оспособљавала краће од времена потребног за полагање стручног испита.

Незапослени који се стручно оспособљавао краће од времена потребног за полагање стручног испита, у програм се укључује за преостали период потребан за стицање услова за полагање стручног испита.

Програм је намењен незапосленим лицима без радног искуства у струци, са најмање вишим степеном стручне спреме.

Током трајања стручне праксе Oпштина Владичин Хан посредством НСЗ – Филијале Врање:

1. исплаћује ангажованим лицима новчану помоћ у месечном износу од:

- **20.000,00** динара за лица са најмање четворогодишњим високим образовањем;

- **18.000,00** динара за лица са вишим или високим трогодишњим образовањем и

2. врши обрачун и уплату доприноса за случај повреде на раду и професионалне болести, у складу са законом;

**II УСЛОВИ И ДОКУМЕНТАЦИЈА ЗА КОНКУРИСАЊЕ**

**Услови**

Право учешћа на конкурсу има послодавац под условом:

- да припада јавном или приватном сектору и има седиште на територији општине Владичин Хан, односно има пословну јединицу или други облик организовања који обавља делатност на територији општине Владичин Хан;

- да редовно измирује обавезе по основу пореза и доприноса за обавезно социјално осигурање запослених;

- да је законом или актом о организацији и систематизацији послова код послодавца као услов за рад на конкретним пословима прописана обавеза обављања приправничког стажа, односно полагања стручног испита;

* да има кадровске и друге капацитете за стручно оспособљавање лица, односно да радни простор, техничка средства и опрема по функционалности одговарају броју лица која се стручно оспособљавају,као и да обезбеди све услове у складу са прописима о безбедности и заштити на раду.

- да има ангажованог ментора (или у радном односу или екстерног ментора) који, уколико позитивним прописима није другачије одређено, испуњава следеће услове: најмање je истог нивоа образовања као и приправник и има најмање 12 месеци радног искуства на пословима за које се лице оспособљава;

- да ангажује незапослено лице које се води на евиденцији Националне службе - Испоставе Владичин Хан, има више или високо образовање, нема радног искуства у

струци или нема довољног радног искуства за стицање услова за полагање стручног испита и није обавило приправнички стаж и које у периоду од шест месеци пре подношења захтева није било у радном односу код тог послодавца

**Документација:**

- захтев за учешће у програму (на прописаном обрасцу);

- фотокопија решења надлежног органа о упису у регистар, уколико подносилац захтева није регистрован у Агенцији за привредне регистре; уколико се делатност обавља изван седишта послодавца (издвојено место), односно у издвојеном организационом делу (огранак) - извод из регистра или одлука надлежног органа о образовању организационог дела; за послодавце адвокате - решење о упису у Именик адвоката;

- уверење Пореске управе о измиреним обавезама на име пореза и доприноса до месеца који претходи месецу у коме је поднет захтев, за послодавца који паушално измирује пореске обавезе;

- извод из појединачне пореске пријаве о обрачунатим порезима и доприносима, штампан из електронске базе података Пореске управе (ЕБП-ПУРС), оверен од стране послодавца, за последњи месец који је исплаћен, а у складу са законским роком;

- извод из банке о плаћеном порезу и доприносима за обавезно социјално осигурање за последњи месец који је исплаћен, а у складу са законским роком;

- извод из закона где је као услов за рад на одређеним пословима прописана обавеза обављања приправничког стажа, односно полагања стручног испита или

- извод из акта о организацији и систематизацији послова код послодавца где је као услов за рад на одређеним пословима предвиђено обављање приправничког стажа;

- доказ о кадровском капацитету за стручно оспособљавање лица, и то:

* доказ о запослењу ментора код подносиоца захтева (потврда о пријави на обавезно социјално осигурање - образац М-А),
* доказ о квалификацијама ментора (диплома/сертификат/лиценца/уверење),
* доказ о радном искуству ментора у струци (уговор о раду, потврда послодавца о радном искуству и сл.).

Општина Владичин Хан и Национална служба за запошљавање задржавају право да траже и друге доказе релевантне за одлучивање о поднетом захтеву.

**III ДОНОШЕЊЕ ОДЛУКЕ**

Одлуку о одобравању спровођења програма ''Стручна пракса у 2017.години доноси председник Општине Владичин Хан, на основу предлога Комисије за праћење реализације Локалног акционог плана запошљавања Општине Владичин Хан за 2017. годину.

**Бодовање поднетих захтева**

Приликом бодовања захтева узимају се у обзир следећи критеријуми:

|  |  |  |  |
| --- | --- | --- | --- |
| **БОДОВНА ЛИСТА** | | | |
| Бр. | **Критеријуми** | | **Бодови** |
| 1. | **Кадровски капацитети** | Ментор има исту струку, најмање је истог нивоа образовања као и незапослено лице и има више од 36 месеци радног искуства  или  ментор је најмање истог нивоа образовања као и незапослено лице, има више од 48 месеци радног искуства на пословима на којима ће се стручно оспособљавати незапослено лице и има струку дефинисану актом о организацији и систематизацији послова код послодавца | 25 |
| Ментор има исту струку, најмање је истог нивоа образовања као и незапослено лице и има од 24 до 36 месеци радног искуства  или  ментор је најмање истог нивоа образовања као и незапослено лице, има од 36 до 48 месеци радног искуства на пословима на којима ће се стручно оспособљавати незапослено лице и има струку дефинисану актом о организацији и систематизацији послова код послодавца | 20 |
| Ментор има исту струку, најмање је истог нивоа образовања као и незапослено лице и има од 12 до 24 месеца радног искуства  или  ментор је најмање истог нивоа образовања као и незапослено лице, има од 24 до 36 месеци радног искуства на пословима на којима ће се стручно оспособљавати незапослено лице и има струку дефинисану актом о организацији и систематизацији послова код послодавца | 10 |
| 2. | **Дужина обављања делатности** | Пословање од 5 и више година | 25 |
| Пословање од 3 до 5 година | 15 |
| Пословање од 1 до 3 године | 10 |
| Пословање до 1 године | 5 |
| 3. | **Претходно коришћена средства Националне службе по програму стручне праксе** | Више од 71% запослених лица по завршетку програма стручне праксе | 25 |
| 51-70% запослених лица по завршетку програма стручне праксе | 20 |
| 31-50% запослених лица по завршетку програма стручне праксе | 15 |
| 11-30% запослених лица по завршетку програма стручне праксе | 10 |
| До 10% запослених лица по завршетку програма стручне праксе | 5 |
| Није било запослених по завршетку програма стручне праксе | 0 |
| Послодавац раније није користио финансијска средства или уговорна обавеза послодавца још траје | 25 |
| **МАКСИМАЛАН БРОЈ БОДОВА** | | | **75** |

**Динамика одлучивања**

Одлука о спровођењу програма стручне праксе доноси се у року oд 30 дана од дана подношења захтева. Изузетно, захтеви који испуњавају услове јавног позива, а по којима није позитивно одлучено у наведеном року, могу бити поново узети у разматрање уколико се за то стекну услови.

**IV ЗАКЉУЧИВАЊЕ УГОВОРА**

Општина Владичин Хан, Национална служба – Филијала Врање и послодавац у року од 30 дана од дана доношења одлуке о финансирању одобрених захтева у оквиру мере ''Стручна пракса у 2017. години'', закључују уговор којим ће се уредити међусобна права и обавезе.

* + У циљу закључивања уговора, послодавац је у обавези да Општини Владичин Хан и Националној служби – Филијали Врање достави потписан уговор о стручном оспособљавању са незапосленим лицем на стручној пракси, фотокопија/очитана лична карта, фотокопија картице текућег рачуна. у року од 15 дана од дана доношења одлуке.

Датум почетка спровођења програма стручне праксе мора бити после датума доношења одлуке о финансирању спровођења мере стручне праксе.

**V ОБАВЕЗЕ ПОСЛОДАВЦА**

Послодавац је у обавези да:

- незапосленог оспособи за самосталан рад у струци, у складу са законом, односно актом о организацији и систематизацији послова;

- незапосленог стручно оспособљава најмање у дужини трајања уговорене обавезе;

- изда потврду о oбављеном приправничком стажу, односно положеном приправничком/стручном испиту;

- сноси трошкове полагања стручног испита за она лица која имају законску обавезу полагања стручног испита,

- обавести НСЗ - Филијалу Врање о свим променама које су од значаја за реализацију уговора, у року од 10 дана од дана настанка промене;

- са незапосленим лицем закључи уговор о обављању стручне праксе и достави доказе о томе Општини Владичин Хан;

- НСЗ - Филијали Врање доставља евиденцију о месечном присуству лица на стручној пракси;

- НСЗ - Филијали Врање достави доказ о обављеној стручној пракси лица;

**VI ОСТАЛЕ ИНФОРМАЦИЈЕ**

Захтев за учествовање у мери подноси се у два примерка, надлежној организационој јединици Национaлне службе - Испостави Владичин Хан, непосредно или поштом, на

прописаном обрасцу који се може преузети са званичне интернет адресе Општине Владичин Хан: www.vladicinhan.org.rs или у организационој јединици Национaлне службе за запошљавање - Испостави Владичин Хан.

Јавни позив је отворен од дана објављивања на огласној табли Општине Владичин Хан, на огласној табли Националне службе за запошљавање – Филијала Врање Испостава Владичин Хан, на сајту Националне службе за запошљавање - Филијале Врање и на сајту Општине Владичин Хан.

Рок за подношење захтева 15.12.2017.г.